३० औं एएनए टेक्सास सम्मेलनले पुन: अर्को ईतिहास रच्दै एएनए डिसी सम्मेलनले प्रमाणित गरेको मार्ग दर्शनलाई पछ्याउँदै कूल $ २७२९६. ७३ (सत्ताइस हजार दुई सय छयानब्बे डलर र त्रिहत्तर सेन्ट) आर्थिक लाभ गर्न सफल भएको छ । २८ बर्षसम्म आर्थिक घाटा र पारदर्शिता नभएको बिभिन्न आरोप र प्रत्यारोपको चपेटामा परेको ए एन ए अन्तत्वगत्वा निरन्तर दुई बर्षदेखि सहि योजना, कुशल नेतृत्व ,कर्मठ र ईमान्दार संयोजकहरुको सयुक्त प्रयाशद्वारा आर्थिक घाटा हुनबाट जोगाई अत्यधिक लाभ दिन सफल भएको छ । ३०औ सम्मेलन समाप्तसंगै एएनए आयोजकहरुलाई अनवरत रुपमा प्रसंशा र सकारात्मक सुझाब प्राप्त भएका छन, यसकोसाथै हाम्रा कमि कमजोरी कार्य प्रति ध्यानाकर्षण गराईएको छ । हामीले यी सल्लाह र सुझाबलाई हृदयंगम गर्दै आगामी बर्षमा अझ माझिने कुरामा हामी विश्वास दिलाउन चाहन्छौं।
